אוסף היכל הפסלים הלאומי

אוסף היכל הפסלים הלאומי הוא אוסף פסלים ייצוגי של אישים אמריקאים, המוצג בהיכל הפסלים הלאומי שנמצא בבניין הקפיטול, מושב הקונגרס של ארצות הברית בעיר וושינגטון די. סי., בירת ארצות הברית. האוסף נוסד בשנת 1864, וכולל כיום 101 פסלים - שניים שנמסרו מטעם כל אחת מחמישים מדינות ארצות הברית ופסל אחד שנמסר מטעם מחוז קולומביה, לפי בחירתם. עם הרחבת בניין הקפיטול בשנות ה-50 של המאה ה-19 עברה מליאת בית הנבחרים מאולמה המקורי לאולם מרווח יותר. אז הועלו הצעות שונות בנוגע לשימוש באולם שהתפנה, ובכלל זה כחלל לתצוגת אמנות. בשנת 1864 חוקק הקונגרס חוק שבו הוסמך נשיא ארצות הברית להזמין את מדינות הברית למסור לקונגרס לתצוגה בהיכל פסל אחד או שניים, משיש או מארד, של אישים מאזרחיהן שכבר אינם בין החיים, אשר מייצגים את ההיסטוריה שלהן או שהצטיינו בשירות צבאי או אזרחי. ההליך בכל מדינה למסירת פסל החל בדרך כלל בהחלטה של בית המחוקקים שלה שקבעה את זהות האישיות שתונצח על ידי יצירת פסל, הקימה ועדה שבחרה את יוצר הפסל וכן קבעה את אופן מימון היצירה. בעבר נמסר כל פסל לקונגרס במסגרת טקס שהתקיים ברוטונדה של הקפיטול, שלאחריו הוא הוצג בה לתקופה של עד שישה חדשים בטרם הועבר למקומו הקבוע בבניין. בתחילה הוצגו כל הפסלים שנמסרו על ידי המדינות בהיכל הפסלים הלאומי, אך ככל שגדל מספר הפסלים בו הוא החל לסבול מצפיפות יתר. ב-1933 הוצגו בו בצפיפות רבה 65 פסלים, אשר גם איימו על יכולת רצפת ההיכל לשאת את משקלם. על כן קיבל הקונגרס בשנה זו החלטה שהסמיכה את אדריכל הקפיטול, באישור וועדת הספרייה המשותפת של הקונגרס, להציב חלק מן הפסלים באזורים אחרים של בניין הקפיטול. אז הוחלט כי בהיכל יוצג פסל אחד בלבד של כל מדינה. ארגון מחדש נוסף של האוסף נעשה בשנת 1976, ובמסגרתו הוצבו בהיכל 38 פסלים שנבחרו על פי גובהם והחומר שממנו נוצרו. פסלים של עשר משלוש עשרה המדינות המקוריות של ארצות הברית הוצבו באולם הסמוך לכניסה המזרחית לבניין הקפיטול. יתר הפסלים הוצבו במיקומים שונים ברחבי הבניין. הפסל המאה של המדינות - פופאי הילידי - שהיה פסלה השני של ניו מקסיקו, צורף לאוסף בשנת 2005. בשנת 2000 תיקן הקונגרס את החוק באופן שהותר למדינות להחליף את הפסלים שמסרו וליטול חזרה את הפסלים הקודמים. עד כה (2019) עשו שבע מדינות שימוש בזכות זו (ראו להלן). בשנת 2002 החלו בקונגרס הליכי חקיקה במטרה לאפשר גם למחוז קולומביה לצרף שני פסלים לאוסף. בעקבות זאת יצרו שלטונות המחוז שני פסלים - של פרדריק דאגלס ושל פייר ל'אנפאן - בתקווה שיינתן להם לצרפם לאוסף. בשנת 2012 הושגה לבסוף פשרה שאפשרה לקבל תיקון לחוק בדבר הצבת פסל אחד מטעם מחוז קולומביה באוסף, ובשנת 2013 צירף המחוז לאוסף את פסלו של דאגלס. בשנת 2005 הועלתה הצעה לתקן את החוק כך שיתאפשר לכל טריטוריה של ארצות הברית לצרף פסל לאוסף, אך ההצעה לא התקבלה. באותה שנה חוקק הקונגרס חוק שהורה לוועדת הספרייה המשותפת להשיג פסל של פעילת זכויות האדם האפריקאית-אמריקאית רוזה פארקס ולהציבו בהיכל הפסלים הלאומי, וכך נעשה. עם זאת פסל זה איננו נחשב חלק מן האוסף. באוסף מוצגים פסליהן של תשע נשים, ובנוסף מוצג כאמור בהיכל הפסלים הלאומי פסלה של רוזה פארקס. פסל האישה הראשון באוסף היה של פרנסס וילארד (אנ') מאילינוי. מרבית הפסלים באוסף הם של גברים לבנים. עם זאת כלולים בו פסליהם של שישה אמריקאים ילידים, של יליד הוואי ושל היספני. אף מדינה טרם הציבה מטעמה באוסף פסל של אפריקאי-אמריקאי, אך באוסף כלול כאמור מטעם מחוז קולומביה פסלו של פרדריק דאגלס, שהיה אפריקאי אמריקאי. האוסף כולל מספר פסלים של מדינאים ואנשי צבא ממדינות הקונפדרציה, וביניהם פסליהם של ג'פרסון דייוויס ורוברט אדוארד לי. מחלוקת שוררת בקונגרס בנוגע להצבתם באוסף של פסלי אישים מהקונפדרציה והועלתה הצעה להוציאם ממנו, אך היא לא נתקבלה. האוסף כולל את פסליהם של שישה מנשיאי ארצות הברית - ג'ורג' וושינגטון (מטעם וירג'יניה), אנדרו ג'קסון (טנסי), ג'יימס גרפילד (אוהיו), דווייט אייזנהאואר (קנזס), ג'רלד פורד (מישיגן) ורונלד רייגן (קליפורניה). נמצאים בו גם פסליהם של שלושה סגני נשיא. בקומפלקס הקפיטול מוצבים תשעה פסלים נוספים של אישים. מצויים בו גם עשרה פסלים נוספים, שרובם הוצבו בו במהלך המאה ה-19, וביניהם פסל החופש, הממוקם בראש כיפת הקפיטול. לאחר שם האישיות מובאת שנת צירוף פסלה לאוסף: אוהיו ג'יימס גרפילד, הנשיא ה-20, 1886 תומאס אלווה אדיסון, ממציא, 2016 אוקלהומה סקוויה, מלומד ילידי, 1917 ויל רוג'רס, שחקן, 1939 אורגון ג'ייסון לי, מיסיונר ומתיישב, 1953 ג'ון מקלכלין, מתיישב, 1953 איווה סמואל ג'ורדן קירקווד, פוליטיקאי, 1913 נורמן בורלוג, ארגונום, 2014 איידהו ג'ורג' ליירד שופ, פוליטיקאי, 1910 ויליאם בורה, פוליטיקאי, 1947 אילינוי ג'יימס שילדס, פוליטיקאי, 1893 פרנסס וילארד, פעילה למען זכויות נשים, 1905 אינדיאנה אוליבר מורטון, פוליטיקאי, 1900 לו וואלאס, איש צבא, פוליטיקאי וסופר, 1910 אלבמה ג'וזף וילר, איש צבא ופוליטיקאי, 1925 הלן קלר, סופרת חירשת-עיוורת, 2009 אלסקה בוב ברטלט, פוליטיקאי, 1971 ארנסט גרינינג, עיתונאי ופוליטיקאי, 1977 אריזונה אאוסביו קינו, מיסיונר וחוקר ארצות, 1965 בארי גולדווטר, פוליטיקאי, 2015 ארקנסו אוריה מילטון רוז, משפטן, 1917 ג'יימס פול קלארק, פוליטיקאי, 1921 ג'ורג'יה קרופורד לונג, רופא, 1926 אלכסנדר המילטון סטפנס, פוליטיקאי, 1927 דלאוור ג'ון קלייטון, פוליטיקאי, 1934 סיזר רודני, פוליטיקאי, 1934 דקוטה הדרומית ויליאם בידל, מחנך ומנהלן, 1938 ג'וזף וורד, מחנך, 1963 דקוטה הצפונית ג'ון ברק, פוליטיקאי, 1963 סקאג'וויה, פעילה ילידית, 2003 הוואי האב דמיאן, מיסיונר, 1969 קמהאמהה הראשון, מלך הוואי, 1969 וושינגטון מרקוס ויטמן, מיסיונר ומתיישב, 1953 האם ג'וזף פריסו, מחנכת, 1980 ויומינג אסתר הוברט מוריס, שופטת, 1960 ואשאקי, מנהיג ילידי, 2000 ויסקונסין ז'אק מארקט, מיסיונר ומתיישב, 1896 רוברט לה פולט, פוליטיקאי, 1929 וירג'יניה רוברט אדוארד לי, איש צבא, 1909 ג'ורג' וושינגטון, הנשיא הראשון, 1934 וירג'יניה המערבית ג'ון אדוארד קנה, פוליטיקאי, 1901 פרנסיס הריסון פירפונט, פוליטיקאי, 1910 ורמונט אתן אלן, מתיישב, 1876 ג'ייקוב קולאמר, פוליטיקאי, 1881 טנסי אנדרו ג'קסון, הנשיא השביעי, 1928 ג'ון סבייר, איש צבא ופוליטיקאי, 1931 טקסס סם יוסטון, פוליטיקאי, 1905 סטיבן אוסטין, פוליטיקאי, 1905 יוטה בריגהם יאנג, מנהיג דתי, 1950 פילו פארנסוורת', ממציא, 1990 לואיזיאנה יואי לונג, פוליטיקאי, 1941 אדוארד דאגלס וייט, סנאטור ונשיא בית המשפט העליון, 1955 מונטנה צ'ארלס מריון ראסל, צייר ופסל, 1959 ג'נט רנקין, פוליטיקאית, 1985 מיזורי תומאס הארט בנטון, פוליטיקאי, 1899 פרנסיס פרסטון בלייר, פוליטיקאי ואיש צבא, 1899 מיין ויליאם קינג, פוליטיקאי, 1878 חניבעל המלין, פוליטיקאי וסגן הנשיא, 1935 מינסוטה הנרי מואר רייס, פוליטיקאי, 1916 מריה סנפורד, מחנכת, 1958 מיסיסיפי ג'פרסון דייוויס, נשיא הקונפדרציה, 1931 ג'יימס זכריה ג'ורג', פוליטיקאי, 1931 מישיגן לואיס קאס, פוליטיקאי, 1889 ג'רלד פורד, הנשיא ה-38, 2011 מסצ'וסטס סמואל אדמס, מהאבות המייסדים, 1876 ג'ון וינת'רופ, מראשוני המהגרים לצפון אמריקה, 1876 מרילנד צ'ארלס קארול, פוליטיקאי, 1903 ג'ון הנסון, פוליטיקאי, 1903 נבדה פטריק אנתוני מק'קארן, פוליטיקאי, 1960 שרה וינמוקה, אמנית ופעילה ילידית, 2005 נברסקה סטנדינג בר, צ'יף אינדיאני, 2019 ג'וליוס סטרלינג מורטון, פוליטיקאי, 1937 ניו ג'רזי פיליפ קירני, איש צבא, 1888 ריצ'רד סטוקטון, מחותמי הכרזת העצמאות, 1888 ניו המפשייר ג'ון סטארק, איש צבא, 1894 דניאל ובסטר, פוליטיקאי, 1894 ניו יורק ג'ורג' קלינטון, סגן נשיא, מהאבות המייסדים, 1873 רוברט ליווינגסטון, מהאבות המייסדים, 1875 ניו מקסיקו דניס צ'אווס, פוליטיקאי, 1966 פופאי, מנהיג ילידי, 2005 פלורידה ג'ון גורי, רופא, מדען וממציא, 1914 אדמונד קירבי סמית', איש צבא, 1922 פנסילבניה רוברט פולטון, ממציא, 1889 פיטר מולנברג, פוליטיקאי, 1889 קולורדו פלורנס סאבין, רופאה וחוקרת, 1959 ג'ק סוויגרט, אסטרונאוט, 1997 קונטיקט רוג'ר שרמן, מהאבות המייסדים, 1872 ג'ונתן טרומבול האב, פוליטיקאי, 1872 קליפורניה ג'וניפרו סרה, מיסיונר, 1931 רונלד רייגן, הנשיא ה-40, 2009 קנזס ג'ון ג'יימס אינגלס, פוליטיקאי, 1905 דווייט אייזנהאואר, הנשיא ה-34, 2003 קנטקי הנרי קליי, פוליטיקאי, 1929 אפרים מקדאוול, רופא, 1929 קרוליינה הדרומית ג'ון קלהון, סגן נשיא, 1910 וייד המפטון, איש צבא ופוליטיקאי, 1929 קרוליינה הצפונית זבולון ביירד ואנס, איש צבא ופוליטיקאי, 1916 צ'ארלס ברנטלי אייקוקס, פוליטיקאי, 1932 רוד איילנד נתנאל גרין, איש צבא, 1870 רוג'ר ויליאמס, כומר, 1872 מחוז קולומביה פרדריק דאגלס, פעיל למען זכויות העבדים, 2013 ויליאם אלן, פוליטיקאי (ניתן על ידי אוהיו, 1887) - הוחלף על ידי פסל תומאס אדיסון ג'אבס למאר מונרו קארי, פוליטיקאי (אלבמה, 1908) - הוחלף על ידי פסל הלן קלר ג'יימס הרלן, פוליטיקאי (איווה, 1910) - הוחלף על ידי פסל נורמן בורלוג זכריה צ'נדלר, פוליטיקאי (מישיגן, 1913) - הוחלף על ידי פסל ג'רלד פורד ג'ורג' וושינגטון גליק, פוליטיקאי (קנזס, 1914) - הוחלף על ידי פסל דווייט אייזנהאואר ג'ון קמפבל גרינווי, איש צבא (אריזונה, 1930) - הוחלף על ידי פסל בארי גולדווטר תומאס סטאר קינג, כומר (קליפורניה, 1931) - הוחלף על ידי פסל רונלד רייגן ויליאם ג'נינגס ברייאן, פוליטיקאי (נברסקה, 1937) - הוחלף על ידי פסל סטנדינג בר מדיה וקבצים בנושא אוסף היכל הפסלים הלאומי בוויקישיתוף אוסף היכל הפסלים הלאומי, באתר אדריכל הקפיטול אודות האוסף, באתר אדריכל הקפיטול מדינת פלורידה החליטה להחליף את פסלו של אדמונד קירבי סמית' בפסלה של מרי מקלאוד בת'ון, פעילת זכויות אדם שהייתה אפרו-אמריקאית. מדינת ארקנסו תחליף את שני פסליה ותציב במקום אחד מהם את פסלה של דייזי בייטס, פעילת זכויות אדם אפרו-אמריקאית. ארקנסו תחליף את שני פסליה ותציב במקומם את פסלי ג'וני קאש ודייזי בייטס. הפסל יוחלף על ידי פסלה של מרתה יוז קאנון. הפסל יוחלף על ידי פסלה של וילה קאת'ר. הפסל יוחלף על ידי פסלה של מרי מקלאוד בת'ון. הפסל יוחלף על ידי פסלו של בילי גרהאם.